Az egészség megőrzése egy életen át
2022-03-01 08:00 - 2023-06-30 17:00 (Europe/Bratislava) | Dunaszerdahely

Társadalmi és erkölcsi dilemmák Az ember tragédiájában
2022-09-16 - 2023-02-28
A Fiatalok a Nemzetért Alapítvány elkötelezett amellett, hogy a generációnkat a sokakra jellemző felszínes gondolkodás helyett az elmélyült, komoly kérdéseket boncolgató elmélkedésre motiváljuk, olyan társadalmi és erkölcsi kérdéseket feszegetve, amik ma is aktuálisak, és akár a saját életünk folyamán is felmerülhetnek. Ennek jegyében Madách Imre születésének 200. évfordulójához közeledve hirdetjük meg a „Társadalmi és erkölcsi dilemmák Az ember tragédiájában” című tanulmányi versenyünket.
Kezdeményezésünk a minden tanévben megszervezett tanulmányi versenyünk idei állomása, amely ezúttal is a Kárpát-medencében élő 9-12. évfolyamos diákoknak szól, és bízunk benne, hogy a tavalyi „Mindszenty bíboros mint példakép” versenyünkhöz hasonlóan most sem csak Magyarországról, hanem a környező országok magyarlakta területeiről is fognak érkezni pályaművek.
A 2022/23-es tanéven átívelő kétfordulós verseny 1-10. helyezettjei összesen 200 ezer Ft összegű pénznyereményben, illetve ezen felül tárgyi nyereményekben fognak részesülni. A versenyhez kapcsolódó információk megtalálhatóak a https://fiatalokanemzetert.hu/madachverseny oldalon.
Beküldési határidő 2023. február 28.

Az én Petőfim
2022-10-06 - 2023-02-15
Az Anyanyelvápolók Szövetsége Petőfi Sándor születésének 200. évfordulója alkalmából pályázatot hirdet a költő tiszteletére.
A pályázat célja: Petőfi műveinek, pályájának, közéleti tevékenységének megítélése a jelenkor befogadóinak szemszögéből, a Petőfi-kultusz személyes megközelítése.
Pályázni esszével lehet, amelyben a szerző saját Petőfi-élményéről vall irodalmi, nyelvi, hely- vagy kultúrtörténeti szemléletű elemzésében.
A pályamunkák ideális terjedelme: 15–20 ezer leütés, a felső határ: 40 ezer leütés. A pályázat kiírói kérik, hogy a szövegekben ne használjanak különleges tördelési formákat.
A pályázatokat szakértő zsűri bírálja el.
A tartalmi és nyelvi szempontból legjobbnak minősített pályázatok díjazásban részesülnek. A díjak egyaránt lehetnek pénzdíjak és tárgyjutalmak. A szövetség a legjobb pályázatok anyagából válogatáskötetet jelentet meg. A pályázat benyújtásával a pályázó hozzájárul dolgozata közléséhez. Közlés előtt a szerkesztők egyeztetnek a kiválasztott szövegek szerzőivel.
A pályázatok beérkezési határideje: 2023. február 15. A pályázati anyagot kizárólag elektronikus formában (ímélben, csatolt fájlban) lehet küldeni (illusztrációt csatolt fényképen érdemes mellékelni). A beérkezett pályázatot ímélben visszaigazoljuk. E-mail cím: kovacs.zsuzsanna@anyanyelvapolo.hu.
A pályázat kötelező tartozéka egy adatlap a következő nyilatkozattal és adatokkal.
Nyilatkozat: Alulírott nyilatkozom, hogy Az én Petőfim pályázatra beküldött pályamunkám teljes egészében saját, eredeti, másutt nem közölt alkotás, amelyet az Anyanyelvápolók Szövetsége egészében vagy részleteiben megjelentethet. (A nyilatkozatot külön alá kell írni.) A megadandó adatok: a pályamunka címe, a szerző neve, címe, telefonszáma, ímélcíme, aláírása. A Nyilatkozatot postán kell beküldeni: Anyanyelvápolók Szövetsége, Az én Petőfim pályázat, 1368 Budapest, Pf. 250.
Az eredményhirdetésről és a pályázati anyagból szerkesztett kötet bemutatásáról később adunk tájékoztatást.

Tudományos poszter pályázat középiskolások részére
2022-11-02 - 2023-01-20
Tudományos poszter pályázatot hirdet a Selye János Egyetem Gazdaságtudományi és Informatikai Kara az OTDT Közgazdaságtudományi Szakmai Bizottságával karöltve.
A tudományos poszter pályázat a 36. Országos Tudományos Diákköri Konferencia Közgazdaságtudományi Szekciójának kísérőrendezvényeként kerül megszervezésre. Célja, hogy növekedjen a középiskolás diákok körében a közgazdaságtudományi területek és körülöttünk zajló gazdasági események/jelenségek tudományos megközelítése iránti szándék.
Jelentkezési határidő: 2023. január 20., 24:00.
Poszter beküldési határideje: 2023. február 17. 24:00-ig
Eredményhirdetés és a poszterek kiállítása: 2023. április 21., Komárom, Selye János Egyetem
Bővebb információk és részletes versenyfelhívás a verseny webfelületén ITT.

Képző-és iparművészeti pályázati felhívás Grendel Lajos Kossuth-díjas író 75. születésnapjára emlékezve
2022-11-03 - 2023-01-31
A felvidéki kortárs irodalmi szcéna meghatározó alkotójára, Grendel Lajos Kossuth-díjas író születésének 75. évfordulójára emlékezve képző- és iparművészeti pályázatot hirdet meg a Felvidéki Magyar Szépművészeti Egyesület.

A 2018-ban elhunyt író művei nem csak a felvidéki, a szlovákiai hanem az európai irodalomtörténet jelentős részévé tudott válni.

A pályázat kiírója a Felvidéki Magyar Szépművészeti Egyesület (FEMSZE)
A pályázati felhívásban javasolt témák
1 / az Éleslövészet, a Galeri, az Áttételek regénytrilógián keresztül
bemutatni a grendeli szellemiséget: „Állandó témái – a provinciális, a
kisebbségi, az értelmiségi lét válságai, fonákságai, a 20. századi történelmi
kataklizmáknak kiszolgáltatott kisember hányattatásai, a politikai hatalom- és
rendszerváltozások abszurditásai – folyton változó nézőpontokból tárulnak fel,
miközben az irónia és a paródia gesztusai relativizálják és kiforgatják a
szilárdnak hitt értékeket, igazságokat.” (N. Tóth Anikó)
2/ Grendel Lajosról készült portré
Pályázók köre nemzetközi, a részvételre professzionális képző-, és iparművészek
pályázhatnak.
A pályaművek mérete
a kész mű maximális mérete nem haladhatja meg a 130 x 130 centimétert,
térbeli műveknél a 120 x 50 x 50 cm a maximális méret
Beadási határidő 2023. január 31.
+36 70 217 0280
femsze@gmail.com
miglinczi@gmail.com
Pályázat részletei
a zsűri olyan műveket fogad be, amelyek 2021-23 között jöttek létre,
a zsűrizés első körben online formában történik, kérjük a munkáikról jó
minőségű reprodukciót küldjenek a femsze@gmail.com email címre,
melyeket a készülő katalógusban fel tudunk használni. A katalógusba csak
az elküldött és megfelelő reprodukciókat áll módunkban betenni!
minden művész három alkotással pályázhat, a sorozat egy műnek számít,
a darabszámot a zsűri korlátozhatja,
a zsűrizés eredményéről értesítés küldünk, a beválogatott munkák
átvételének helyszínéről, időpontjáról szintén,
a műveket kiállításra kész állapotban kell beküldeni,
a munkákat csak megfelelő védőcsomagolással ellátva vesszük át,
a postán beérkezett művek sérüléséért felelősséget nem vállalunk,
a tárlat végén a megadott időpontban át nem vett műveket egy évig
megőrizzük, azon túl nem áll módunkban felelősséget vállalni értük.
Zsűrizés
a kiállításra kerülő műveket öt tagú szakmai zsűri válogatja. A zsűri
döntése nem fellebbezhető meg, az online zsűrizésen beválogatott műveket a begyűjtés után a zsűri újból megtekinti és javaslatot tesz a díjazásra.
A kiállítás helyszínei
Magyarországon és Szlovákiában 2023 tavaszán
Katalógus
a rendezvényre kétnyelvű katalógus készül, melyből minden kiállító egy
példányt kap, a katalógusban csak azokat a műveket áll módunkban szerepeltetni,
amelyekről megfelelő digitális fotó érkezik,
műtárgyfotó
a/ 2 db digitális profi fotót kérünk semleges háttérrel, a katalógus számára
alkalmas minőségben, a fotós nevének feltüntetésével, a fotó felbontása
400 dpi, JPG formátum adatlap
b/ word formátumban kérjük, mely tartalmazza a pályázó mű adatait: cím
(angolul is), méret, anyag, technika, készítés éve, a fotós neve,
c/ személyes adatok: rövid CV (név, születési hely, év, lakcím, telefon, fax, e-
mail, honlap, iskolai végzettség, az intézmény és diploma megjelölésével, évszámmal, a legfontosabb 5 kiállítás, díjak, 1 db portréfotó a művészről
max. 10 cm x 10 cm méretben 300 dpi felbontásban, JPEG formátumban
A beadással a művész hozzájárul, hogy a műtárgyról készült fotó az
eseményt ismertető, média, internet, újság, közösségi oldalak, stb.
kommunikációs felületeken és a katalógusában szerepeljen, amiért sem
most, sem a jövőben jogdíjra, költségtérítésre, bármilyen egyéb díjazásra
nem tart igényt.
Tóth László író szerint Grendel Lajoson kívül nincs szlovákiai magyar író, „aki mind műveivel és azok visszhangjával, mind pedig egész tevékenységével egyszerre két nemzeti irodalomnak is oly mértékben és egyidejűleg alkotóeleme, alakító szereplője tudott lenni, mint ő a magyarnak és a szlováknak”.

Szakköri alkotói pályázat
2022-12-22 - 2023-01-20
A Nemzeti Művelődési Intézet Kölcsey Ferenc Himnusz című költeménye befejezésének 200. évfordulójára emlékezve, és az országos programsorozathoz kapcsolódva, alkotó pályázatot hirdet a szakköri közösségek részére.
Pályázni lehet bármilyen szakkörön készített alkotással, amelyet nemzeti imánk, a Himnusz inspirált. Az alkotás fotója/fotói és az alkotásról készített 1-3 perces videófelvétel a JóGyakorlatOn felületen tölthető fel, a szakkörszervezői regisztrációval való belépés után, itt:
jogyakorlaton.hu/szakkor/feltoltes/himnusz200
A Szakkör Program Kárpát-medencében elindult szakkörei bármely szakkörtípusban készített alkotással pályázhatnak, amely a felhívás témájához illeszkedik.
A legjobbnak ítélt alkotások szakkörszervezői 2023-ban a közművelődési intézménytípusuknak megfelelő maximális szakkörszámon felül is indíthatnak egy-egy szakkört, amihez a Nemzeti Művelődési Intézet biztosítja az alapanyagot és az eszközöket.
Feltöltési határidő: 2023. január 20. éjfél

A Kisebbségi Jogvédő Intézet pályázati felhívása tanulmányírására
2023-01-09 - 2023-03-15
A Kisebbségi Jogvédő Alapítvány keretein belül működő Kisebbségi Jogvédő Intézet célja a nemzeti kisebbségek jogi védelmének elméleti és gyakorlati vizsgálata és előmozdítása. Az Intézet ezen céljának megvalósítása érdekében pályázatot hirdet a nemzeti kisebbségek jogi védelmével kapcsolatos tanulmányok írására.
Pályázatot nyújthatnak be: – külhoni és magyarországi egyetemi hallgatók (szaktól és képzési formától függetlenül); – külhoni és magyarországi PhD hallgatók; – fiatal kutatók és fiatal gyakorló jogászok.
Pályázati határidő és a pályázatok benyújtásának módja:
– 2023. március 15. (szerda), elektronikusan a jogvedo.intezet@kji.hu emailcímre, Microsoft Word (.doc vagy .docx) vagy OpenDocument (.odt) formátumban;
– kitöltött pályázati adatlappal és adatkezelési hozzájárulással együtt.
Választható témakörök:

30 éves az ENSZ Kisebbségi Nyilatkozata – a kisebbségi jogok védelme az ENSZ keretein belül
30 éve fogadták el a Nyelvi Kartát – regionális és kisebbségi nyelvek védelme az Európa Tanács keretei között
A nemzeti kisebbségek védelmének legújabb fejleményei a strasbourgi Emberi Jogok Európai Bíróságának gyakorlatában
Nemzeti kisebbségek jogainak védelme a Velencei Bizottság véleményeiben
Uniós jogi aktus a nemzeti kisebbségek védelmében? A nemzeti kisebbségek jogvédelmének lehetséges új útjai az Európai Unióban
A nemzeti kisebbségek védelmének legújabb fejleményei a luxembourgi Európai Unió Bíróságának gyakorlatában
A nemzeti kisebbségi nyelvhasználati jogai a Kárpát-medencében
A kettős állampolgárság problematikája jogi megközelítésben
Nemzeti kisebbségeket érintő restitúció a Kárpát-medencében
A magántulajdon védelmének nemzeti kisebbségeket érintő vonatkozásai a Kárpátmedencében 11. A nemzeti kisebbségek által lakott területek gazdasági diszkriminációjának jogi kérdései a Kárpát-medencében
Civil szervezetek szerepe a nemzeti kisebbségek jog- és érdekvédelmében a nemzetközi térben és a területi államokban
A Fenntartható Fejlődési Célok emberi jogi dimenziója, különös tekintettel a nemzeti kisebbségek védelmére
Emberi jogok és kisebbségi jogok közti viszonyrendszer
A nemzeti kisebbségek identitáshoz való joga mint alapvető emberi jog

Formai követelmények:
– a pályamunkák terjedelme 30 ezer és 50 ezer leütés között lehet (szóközökkel és lábjegyzetekkel együtt);
– a pályamunkákat Times New Roman betűtípussal, 12-es betűmérettel (lábjegyzetek esetén 10-es betűmérettel), sorkizárt formátumban, szimpla sortávval, normál margóbeállítással kérjük elkészíteni;
– a pályamunkákhoz mellékletek (kép, táblázat, magyarázó ábra stb.) csatolhatóak, melyek a terjedelembe nem számítanak bele;
– a pályamunkák végén meg kell adni a felhasznált irodalom jegyzékét, mely a terjedelembe nem számít bele;
– a pályamunkák hivatkozása során javasolt (de nem kötelező) a Iustum Aequum Salutare jogtudományi folyóirat hivatkozási rendszerének követése (elérhető: https://ias.jak.ppke.hu/doc/szerk.pdf).
Bírálati szempontok és határidők:
– a beérkezett pályamunkákat a Kisebbségi Jogvédő Alapítvány Kuratóriuma által felkért háromtagú bírálóbizottság értékeli, legkésőbb 2023. március 31-ig;
– a bírálati szempontok: a pályamunka formai követelményeinek teljesítése; a felhasznált irodalom mennyisége és minősége; a lábjegyzeti hivatkozások pontossága; a pályamunka szakmai színvonala. A bírálóbizottság javaslata alapján a Kisebbségi Jogvédő Alapítvány Kuratóriuma legkésőbb 2023. április 15-ig hozza meg döntését.
Nettó díjazás: – I. díj: 150.000 forint; – II. díj: 100.000 forint; – III. díj: 75.000 forint.
A Kisebbségi Jogvédő Alapítvány Kuratóriuma a beérkezett pályamunkák számától és színvonalától függően további különdíjakat is odaítélhet. A Kisebbségi Jogvédő Alapítvány a nyertes pályamunkák szerzőivel szerződést köt. Az Alapítvány az aktív hallgatói jogviszonnyal rendelkező pályázók díjazását ösztöndíjként, a többi pályázó díjazását pedig megbízási díjként folyósítja. A Kisebbségi Jogvédő Alapítvány a pályamunkákat (nyelvi-stilisztikai-formai szerkesztést követően) nyilvánosan hozzáférhetővé teheti, illetőleg megjelentetheti a kiadványaiban.

47. Duna Menti Tavasz – felhívás
2023-01-16 - 2023-03-10
Csemadok Országos Tanácsa megbízásából a Szlovákiai Magyar Művelődési Intézet a Duna Menti Tavasz országos gyermek báb- és színjátszófesztivál főszervezőjeként társrendezőivel, a Csemadok Dunaszerdahelyi Területi Választmányával, Dunaszerdahely Város Önkormányzatával és a Dunaszerdahelyi Csaplár Benedek Városi Művelődési Központtal közösen meghirdetik a 47. DUNA MENTI TAVASZ SEREGSZEMLÉT.
A teljes felhívás és versenyszabályzat megtekinthető és le is tölthető az alábbi linken.
JELENTKEZÉS határideje: 2023. március 10.
Jelentkezni kizárólagosan elektronikus úton, az alábbi linken lehet.

Bíborpiros szép rózsa – 2023
2023-01-16 - 2023-03-15
A Csemadok Országos Tanácsa megbízásából a Szlovákiai Magyar Művelődési Intézet főszervezőként és szakmai rendezőként tizenharmadik alkalommal hirdetik meg az országos népzenei vetélkedő népdalénekesek, népdalkörök, népi hangszerszólisták és népi hangszeres együttesek részére.
A részletes felhívás az alábbi linken olvasható el. További részletek ITT olvashatóak.
Jelentkezési határidő március 15-e.

Vitaest Léva polgármesterével
2023-01-17 17:00 | Reviczky Ház, Léva, Szlovákia
A lévai Reviczky Társulás január 17-én, kedden 17.00 órai kezdettel szervezi meg a vitaestjét Ján Krtíkkel, Léva polgármesterével a Reviczky Házban.
Beszélgetőpartner Urbán Zoltán, a Reviczky Társulás elnöke.

Újévi operett gála Tóbisz Titusszal Rimaszombatban
2023-01-17 18:00
Január 17-én újévi operett gálájával indul a 2023-as év kulturális élete Rimaszombatban. A Kassai Állami Színház sztárénekesei, Tatiana Paľovčíková-Paládiová és Tóbisz Titusz a közkedvelt zenei műfaj gyöngyszemeiből összeállított programmal szórakoztatják majd a jelenlévőket. Kísér Balogh Péter zenekara. Jegyek elővételben a Tompa Mihály Könyvesboltban (4.-6.sor), a Turistainformációs Központban, online pedig a www.kulturars.sk oldalon kaphatók. Belépődíj: 15€.
Csárdáskirálynő, Marica grófnő, Luxemburg grófja, A csikágói hercegnő, Bajadér… az operett irodalom remekművei, kulturális örökségünk részei. A vidám, komikus elemekben gazdag, sok humorral fűszerezett, az operánál könnyedebb mégis igényes dallamvilágú, szerelmi bonyodalmakkal átszőtt történetek széles rétegeket meghódítottak már, s hódítanak ma is. Igazi többgenerációs műfaj az operett, mely idősek, középkorúak és fiatalok között egyaránt megtalálja a közönségét. Jó néha megállni egy pillanatra, elmenekülni egy álomvilágba. S ha ezt olyan rendkívül tehetséges és szimpatikus fiatalember társaságában tehetjük, mint Tóbisz Titusz, aki nem mellesleg Rimaszombat szülöttje, nem kezdődhet kellemesebben egy év. Legalábbis kultúra tekintetében. Titusz ismertségét opera és musical szerepei mellett számos beszélgető műsornak is köszönheti. Adela Vincze Banášová vagy Boris Filan vendégeként, feltárva kalandos életútját és rendkívül érzékeny emberi arcát egy nemzetnek a szívébe lopta magát. Színpadi partnernője, Tatiana Paľovičová-Paládiová szintén nem ismeretlen a rimaszombati közönség előtt. A kitűnő szopránénekesnőnek, aki számos szakmai díj birtokosa, pár éve a Zenei Ősz komolyzenei koncertsorozat keretében nyújtott teljesítményét lelkes ovációval és álló tapssal jutalmazta a helyi nagyérdemű. Újévi operett gálánk szólistáinak a zenei kíséretet január 17-én egy világjárta hegedűművész, Balogh Péter és zenekara biztosítja.
Forrás: vmk
